Diari Oficial de la Generalitat Valenciana


Sumari del DOGV 2231, del 21-03-1994 (1994/830930)

ACORD de 7 de març de 1994, del Govern Valencià, pel qual es modifiquen les quanties que corresponen al complement d'atenció continuada per al personal facultatiu intern resident dependent del Servei Valencià de Salut.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2231

Data del DOGV
:   21-03-1994

Secció del DOGV
:   ALTRES DISPOSICIONS

Número del document
:   1994/830930


Data del document
:   07-03-1994

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

ACORD de 7 de març de 1994, del Govern Valencià, pel qual es modifiquen les quanties que corresponen al complement d'atenció continuada per al personal facultatiu intern resident dependent del Servei Valencià de Salut. [94/1788]  
El Govern Valencià, en la reunió de 7 de març de 1994, adoptà l'acord següent:  
La sentència de la sala tercera del Tribunal Suprem, de 10 de març de 1993, dictada en el recurs contenciós administratiu interposat per la Coordinadora Estatal de Serveis d'Urgència Extrahospitalària de la Seguretat Social contra l'Acord del Consell de Ministres de 15 d'abril de 1988, en declarà la nul·litat de ple dret. En conseqüència, escau tornar a establir les quanties que corresponen al complement d'atenció continuada que els és aplicable als metges interns residents adscrits a institucions sanitàries del Servei Valencià de Salut.  
El Consell de Ministres, en la seua reunió del dia 29 de desembre de 1993, a proposta de la ministra de Sanitat i Consum, adoptà l'acord pel qual es regula el complement d'atenció continuada dels metges interns residents. La Resolució de 3 de gener de 1994, de la Direcció General de l'Insalud, n'ordenà la publicació (Butlletí Oficial de l'Estat de 5 de febrer de 1994, núm. 31).  
L'Acord de 17 de maig de 1993, del Govern Valencià, fixa les taules retributives que s'havien d'aplicar durant 1993 al personal al servei de les institucions sanitàries del Servei Valencià de Salut.  
Com que l'Acord del Consell de Ministres de 29 de desembre de 1993 ha introduït modificacions, escau modificar l'esmentat acord del Govern Valencià a fi d'adequar-hi el contingut.  
Per tot això, a proposta del conseller de Sanitat i Consum, el Govern Valencià  
ACORDA  
Primer  
Els serveis que els metges interns residents presten fora de la jornada establerta, seran remunerats a través del concepte retributiu d'atenció continuada. Per tant, s'assenyalen les quanties que hi corresponen.  
Modalitat A  
MIR de 1r any:  
Guàrdies, presència física disset hores 16.007 PTA  
Guàrdies, presència física vint-i-quatre hores 22.598 PTA  
MIR de 2n any:  
Guàrdies, presència física disset hores 16.982 PTA  
Guàrdies, presència física vint-i-quatre hores 23.974 PTA  
MIR de 3r any i successius:  
Guàrdies, presència física disset hores 17.966 PTA  
Guàrdies, presència física vint-i-quatre hores 25.406 PTA  
Segon  
Les referències relatives a retribucions contingudes en aquest acord s'entenen totes fetes a retribucions íntegres.  
Tercer  
Aquest acord tindrà efectes econòmics des de l'1 de gener de 1994.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER